ddrg/super_eurlex huggingface dataset:
(4)

Den 3. marts 2021 modtog Kommissionen i overensstemmelse med artikel 55, stk. 1, tredje afsnit, i forordning (EU) nr. 528/2012 en begrundet anmodning fra den kompetente myndighed om forlængelse af foranstaltningen. Den begrundede anmodning blev fremsat på grundlag af bekymring for, at luftfartssikkerhed fortsat kan bringes i fare af mikrobiologisk kontaminering af luftfartøjers brændstoftanke og brændstofsystemer efter den 28. februar 2021, og påstanden om, at Biobor JF er af afgørende betydning for at kunne bekæmpe en sådan mikrobiologisk kontaminering.
(11)

Ifølge oplysningerne fra Nederlandene vil det desuden være meget vanskeligt at genoptage alle efteruddannelseskurserne på en velordnet måde. Antallet af covid-19-infektioner er fortsat højt i Nederlandene, og de fleste erhvervschauffører er endnu ikke blevet vaccineret. På grundlag af oplysningerne fra den pågældende medlemsstat betyder dette, at der stadig forekommer infektioner i denne gruppe af mennesker eller dem, som de har været i tæt kontakt med, hvilket tvinger dem til at tilbringe tid på sygeorlov eller i karantæne. Dette betyder ikke blot, at de skal erstattes af kolleger, men også at der er mindre tid til rådighed for dem til at gennemføre efteruddannelseskurser. Tidligere erfaringer viser også, at de tilgængelige undervisere er nødt til at aflyse mange uddannelsesdage, hvilket ikke kun sker på grund af det store antal uventede aflysninger fra chaufførernes side, men også fordi der stadig forekommer infektioner og karantæneforløb blandt underviserne selv.
(9)

Det fremgår af oplysningerne fra Slovakiet, at selv om efteruddannelserne er blevet genoptaget, gælder afslutningen af de forsinkede efteruddannelsesaktiviteter i den pågældende medlemsstat også andet personale end lokomotivførere, som anses for at være lige så nødvendigt for at udføre og sikre jernbanetransportaktiviteter. Ifølge Slovakiet er gyldigheden af kompetencebeviser for andet personale end lokomotivførere også blevet forlænget yderligere på grundlag af national lovgivning. Det er derfor nødvendigt at tilrettelægge nye efteruddannelser, ikke kun for at efteruddanne lokomotivførere, men også andre fagfolk.
(8)

De medlemmer af Kommissionen, der har ansvaret for sikkerhedsspørgsmål, er i henhold til forretningsordenen ved Kommissionens afgørelse C(2016) 2797 (2) bemyndiget til at fastsætte gennemførelsesbestemmelser om de kriterier, der er nødvendige for at fastslå, hvor længe en udelukkelse fra Kommissionens lokaliteter i henhold til artikel 12 i afgørelse (EU, Euratom) 2015/443 skal gælde. Denne bemyndigelse er videredelegeret til generaldirektøren for Generaldirektoratet for Menneskelige Ressourcer og Sikkerhed ved Kommissionens afgørelse C(2021) 2684 (3).
(10)

Ifølge oplysningerne fra Sverige blev udstedelsen af mindst 1 000 kompetencebeviser forhindret i marts 2021 på grund af kapacitetsbegrænsninger, mens udstedelsen af mindst 5 000 kompetencebeviser blev forhindret i løbet af april 2021. Disse tal forventes at stige yderligere i de efterfølgende måneder, efterhånden som antallet af kompetencebeviser, der skal fornyes, stiger kraftigt. Ifølge skøn fra de svenske myndigheder forventes 9 500 kompetencebeviser at udløbe i juli 2021 — et skøn, der ikke omfatter de kompetencebeviser, hvis gyldighed allerede er blevet forlænget ved anvendelsen af forordning (EU) 2020/698 eller forordning (EU) 2021/267. Sverige forventer derfor ikke at have tilstrækkelig efteruddannelseskapacitet til at forny alle de kompetencebeviser, der er ved at udløbe.
(8)

Den irske trafiksikkerhedsmyndighed (RSA — Road Safety Authority), som står for forvaltningen af NDLS, indførte en forbedret onlinetjeneste i november 2020 for at give kunderne mulighed for at ansøge om kørekort online. Selv om ansøgninger om kørekort kan indgives online, anvendte en stor del af kørekortindehaverne ikke onlinesystemet på grund af registreringskrav. Dette omfatter besiddelse af et kort til offentlige tjenesteydelser (PSC — Public Services Card), som er et statsudstedt kort til identitetsautentificering ved adgang til offentlige tjenester. Fra marts til juli 2020 og fra januar til maj 2021 fungerede tjenesten til udstedelse af PSC'er med en meget begrænset kapacitet, så visse kunder kunne ikke anskaffe sig et kort. Der er i øjeblikket stor efterspørgsel efter PSC'er til at få adgang til andre offentlige tjenester samt til onlineansøgninger om kørekort. Dette vil forsinke visse kunders mulighed for at ansøge om kørekort online, da de skal møde op på et NDLS-center for at ansøge ved personligt fremmøde.
(7)

Desuden blev en anmodning om fornyelse af et specifikt sikkerhedscertifikat indgivet kort før udløbsdatoen og er i øjeblikket er ved at blive analyseret af sikkerhedscertificeringsorganet. Selv om det kompetente certificeringsorgan har gjort alt for at opfylde sine forpligtelser inden for de gældende frister, er det ifølge Grækenland ikke muligt for denne myndighed at gennemføre de nødvendige procedurer for fornyelse af sikkerhedscertifikatet inden dets udløbsdato under hensyntagen til ovennævnte vanskeligheder som følge af de foranstaltninger, der er vedtaget for at begrænse spredningen af covid-19.
(10)

På baggrund af de oplysninger, som denne medlemsstat har fremlagt, har kun et mindre antal førere i den seneste tid været i stand til at deltage i uddannelseskurser i forhold til antallet af førere, der forventes at deltage i samme periode i et normalt år. Disse nedlukninger og de øvrige foranstaltninger, der blev indført i den forbindelse, resulterede i, at ca. 50 % af førerne ikke afsluttede deres efteruddannelse, og Slovenien anslår også, at hver måneds nedlukning udgjorde et fald på 8 % i føreres deltagelse i efteruddannelse i forhold til en normal situation.
(11)

Ifølge Polens oplysninger er sundhedsministerens nationale forordning af 20. marts 2020, der erklærer, at pandemien er en realitet, stadig i kraft i medlemsstaten. Blandt de foranstaltninger, der er vedtaget for at forebygge eller begrænse spredningen af covid-19, er for det første en generel forpligtelse for personale i det polske kontor for jernbanetransport (den nationale sikkerhedsmyndighed), som er den myndighed, der er ansvarlig for at udstede og forny sikkerhedscertifikater og sikkerhedsgodkendelser, om hjemmearbejde, pålagt den 4. oktober 2020. Denne arbejdsordning var i kraft indtil begyndelsen af juni 2021, hvor myndigheden indførte en hybrid arbejdsmodel, der betyder, at halvdelen af personalet arbejder hjemmefra, mens den anden halvdel arbejder på kontoret.
(38)

Kommissionen er ikke i stand til at konstatere, at kravene i de relevante bestemmelser er opfyldt, eller at de anmodede forlængelser ikke medfører uforholdsmæssige risici med hensyn til transportsikkerhed og -sikring. Finland bør derfor ikke gives tilladelse til at anvende en forlængelse af de perioder mellem den 1. september 2020 og den 30. juni 2021, der er fastsat i artikel 9, stk. 1 og 2, artikel 10, stk. 1 og 2, artikel 11, stk. 1 og 2, og artikel 12, stk. 1 og 2, i forordning (EU) 2021/267.
(10)

I Bayern var f.eks. grund- og efteruddannelseskurser for erhvervschauffører i perioden fra den 11. maj til den 30. november 2020 kun tilladt for et begrænset antal deltagere på grund af de gældende afstandsregler. I perioden fra den 1. december 2020 til den 15. december 2020 blev der ikke afholdt nogen grund- eller efteruddannelseskurser. Fra den 16. december 2020 til den 6. juni 2021 var erhvervsuddannelseskurser forbudt i by- og landområder, hvis incidensraten for covid-19 over syv dage i disse områder var på 100 eller derover. Tyskland bemærker, at selv om incidensraten over syv dage i Bayern først faldt til under 100 i anden halvdel af maj, blev denne tærskel stadig overskredet i nogle distrikter den 26. maj 2021.
(2)

I henhold til artikel 13 i Rådets forordning (EU, Euratom) 2021/770 (1) skal Kommissionen nedsætte en formel ekspertgruppe bestående af repræsentanter for alle medlemsstaterne og med en repræsentant for Kommissionen som formand, som har til opgave at rådgive Kommissionen og at fremsætte sine synspunkter vedrørende sammenligneligheden, pålideligheden og fuldstændigheden af statistik over produceret og genanvendt plastemballageaffald, rådgive Kommissionen om udarbejdelsen af foranstaltninger for at gøre dataene mere sammenlignelige og pålidelige samt afgive årlige udtalelser om, hvorvidt de data om plastemballageaffald, som medlemsstaterne fremsender med henblik på egne indtægter baseret på ikkegenanvendt plastemballageaffald, er hensigtsmæssige.
(5)

Artikel 9, stk. 5, i Europa-Parlamentets og Rådets forordning (EU) 2019/817 (3) og artikel 12 i forordning (EU) 2018/1240 fastsætter, at forespørgsler i Interpoldatabaserne skal foretages på en sådan måde, at ingen oplysninger afsløres over for ejeren af Interpolindberetningen. Artikel 65 i forordning (EU) 2018/1240 fastsætter, at personoplysninger ikke må videregives eller stilles til rådighed for et tredjeland, en international organisation eller en privat part med undtagelse af overførsler til Interpol med henblik på automatiserede forespørgsler i Interpol's database over SLTD og TDAWN, og at sådanne videregivelser er omfattet af Europa-Parlamentets og Rådets forordning (EU) 2018/1725 (4).
(2)

Aftalen bør indeholde de nødvendige beskyttelsesforanstaltninger og garantier, som giver medlemsstaterne og EU-agenturerne kontrolleret adgang til Interpol's database over stjålne og bortkomne rejsedokumenter (»SLTD«) og over rejsedokumenter med tilknyttede notifikationer (»TDAWN«) via den europæiske søgeportal (»ESP«), for så vidt som dette er nødvendigt for udførelsen af deres opgaver og er i overensstemmelse med deres adgangsrettigheder.
(2)

Rådet har gennemgået Kommissionens forslag med henblik på at fastlægge en holdning, der på indtægtssiden er i overensstemmelse med Rådets afgørelse (EU, Euratom) 2020/2053 af 14. december 2020 om ordningen for Den Europæiske Unions egne indtægter og om ophævelse af afgørelse 2014/335/EU, Euratom (2) og på udgiftssiden med Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027 (3) —
(4)

ECB skal som kompetent myndighed hvert år vedtage et betydeligt antal afgørelser om interne modeller og forlængelse af tidsfrister. For at lette beslutningstagningsprocessen er en delegeret afgørelse nødvendig for at kunne vedtage sådanne afgørelser. Den Europæiske Unions Domstol har fastslået, at delegation af kompetence er nødvendig for at gøre det muligt for en institution, som skal træffe et betydeligt antal afgørelser, at udføre sine opgaver. Ligeledes har den anerkendt behovet for at sikre, at de besluttende organer kan udføre deres opgaver, hvilket er i overensstemmelse med det princip, der gælder for enhver institutionel ordning (4).
Artikel 2

Delegerede afgørelser om interne modeller og forlængelse af tidsfrister

Generaldirektøren eller en vicegeneraldirektør for Generaldirektoratet for Specialiserede Institutter og Mindre Signifikante Institutter, hvis tilsynet med den pågældende enhed eller koncern under tilsyn udføres af Generaldirektoratet for Specialiserede Institutter og Mindre Signifikante Institutter.

Generaldirektøren eller en vicegeneraldirektør for Generaldirektoratet for Universalbanker og Diversificerede Institutter, hvis tilsynet med den pågældende enhed eller koncern under tilsyn udføres af Generaldirektoratet for Universalbanker og Diversificerede Institutter.

Generaldirektøren eller en vicegeneraldirektør for Generaldirektoratet for Systemiske og Internationale Banker, hvis tilsynet med den pågældende enhed eller koncern under tilsyn udføres af Generaldirektoratet for Systemiske og Internationale Banker.

2. Delegerede afgørelser i henhold til artikel 3 i afgørelse (EU) 2021/1442 (ECB/2021/38), der vedrører forlængelse af maksimumsperioden for afslutningen af en påtænkt erhvervelse, og som involverer signifikante enheder under tilsyn som defineret i artikel 2, nr. 16), i Den Europæiske Centralbanks forordning (EU) nr. 468/2014 (ECB/2014/17) (5) vedtages af generaldirektøren eller vicegeneraldirektøren for SSM-governance & Daglig Drift eller i tilfælde af, at de ikke er tilgængelige, lederen af afdelingen for tilladelser, og en af de følgende ledere af arbejdsenheder:

a) Generaldirektøren eller en vicegeneraldirektør for Generaldirektoratet for Systemiske og Internationale Banker, hvis tilsynet med den pågældende enhed eller koncern under tilsyn udføres af Generaldirektoratet for Systemiske og Internationale Banker.

b) Generaldirektøren eller en vicegeneraldirektør for Generaldirektoratet for Universalbanker og Diversificerede Institutter, hvis tilsynet med den pågældende enhed eller koncern under tilsyn udføres af Generaldirektoratet for Universalbanker og Diversificerede Institutter.

c) Generaldirektøren eller en vicegeneraldirektør for Generaldirektoratet for Specialiserede Institutter og Mindre Signifikante Institutter, hvis tilsynet med den pågældende enhed eller koncern under tilsyn udføres af Generaldirektoratet for Specialiserede Institutter og Mindre Signifikante Institutter.

Hvis en delegeret afgørelse i henhold til artikel 3 og 4 i afgørelse (EU) 2019/1376 (ECB/2019/23) involverer mere end en signifikant enhed under tilsyn, er den relevante enhed under tilsyn den enhed eller koncern under tilsyn, i hvilken den kvalificerede andel er erhvervet.
(5)

IMI bør lette det administrative samarbejde mellem medlemsstaternes myndigheder ved at give dem mulighed for at søge i IMI-databasen med henblik på at kontrollere, om en bestemt person har været forhindret i at erhverve eller besidde et skydevåben. Med henblik på at overholde databeskyttelsesrettighederne for de personer, hvis oplysninger er opført i databasen, bør de nationale myndigheder kun kunne konsultere oplysninger vedrørende en bestemt person. De bør ikke kunne søge efter andre kriterier, f.eks. alle afslag i en given periode eller for en bestemt medlemsstat.
(8)

For at give Unionen mulighed for at opretholde gensidige forbindelser med tredjelande vedrørende handel med økologiske produkter bør der fastsættes forhandlingsdirektiver, der tager sigte på aftaler, der giver Unionen og de pågældende tredjelande mulighed for at anerkende ækvivalensen af deres standarder for økologisk produktion og kontrolordninger —
(2)

Undertegnelsen af aftalen på Unionens vegne berører ikke kompetencefordelingen mellem Unionen og dens medlemsstater. Denne afgørelse bør ikke fortolkes således, at den gør brug af Unionens mulighed for at udøve sin eksterne kompetence på områder, der er omfattet af aftalen, og som henhører under delt kompetence, i det omfang en sådan kompetence endnu ikke er udøvet internt af Unionen.
(9)

Der synes ikke at være behov for særlige mærkningskrav for de produkter, der er omfattet af denne afgørelse, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003 og i artikel 4, stk. 6, i Europa-Parlamentets og Rådets forordning (EF) nr. 1830/2003 (5). For at sikre, at anvendelsen af produkterne forbliver inden for rammerne af den tilladelse, der gives ved denne afgørelse, bør mærkningen af produkter, der indeholder eller består af genetisk modificeret GHB614 × T304-40 × GHB119-bomuld, undtagen fødevarer og fødevareingredienser, dog indeholde en klar angivelse af, at de ikke er beregnet til dyrkning.
(3)

I et bilag findes der yderligere oplysninger om emnet, målene og baggrunden for initiativet. Det fremgår navnlig, at der med initiativet foreslås »et EU-direktiv om et pantsystem, som gør det muligt for forbrugerne bekvemt at returnere plastflasker til supermarkederne, hvor de blev købt,« med 0,15 EUR i pant pr. flaske. Det fremføres, at en sådan ordning er nødvendig i betragtning af, at plastflasker, der er blandt de mest almindeligt anvendte plasticprodukter, ikke er omfattet af forbuddet mod engangsplast. Endelig anføres det i bilaget, at målet er at indføre #ReturnthePlastics-genanvendelsessystemet for plastflasker i fem EU-medlemsstater, inden klimakonferencen COP26 afholdes den 1.-12. november 2021, og senere i hele Unionen.
(11)

Der synes ikke at være behov for særlige mærkningskrav for de produkter, der er omfattet af denne afgørelse, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003 og i artikel 4, stk. 6, i Europa-Parlamentets og Rådets forordning (EF) nr. 1830/2003 (5). For at sikre, at anvendelsen af produkterne forbliver inden for rammerne af den tilladelse, der gives ved denne afgørelse, bør mærkningen af produkter, der indeholder eller består af genetisk modificeret DAS-81419-2 × DAS-44406-6-sojabønne, undtagen fødevarer og fødevareingredienser, dog indeholde en klar angivelse af, at de ikke er beregnet til dyrkning.
(8)

Der synes ikke at være behov for særlige mærkningskrav for de produkter, der er omfattet af denne afgørelse, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003 og i artikel 4, stk. 6, i Europa-Parlamentets og Rådets forordning (EF) nr. 1830/2003 (5). For at sikre, at anvendelsen af produkterne forbliver inden for rammerne af den tilladelse, der gives ved denne afgørelse, bør mærkningen af produkter, der indeholder eller består af genetisk modificeret MZIR098-majs, undtagen fødevarer og fødevareingredienser, dog indeholde en klar angivelse af, at de ikke er beregnet til dyrkning.
RÅDETS AFGØRELSE (EU) 2021/1741

af 23. september 2021

om den holdning, der skal indtages på Den Europæiske Unions vegne i Det Blandede EØS-Udvalg til ændringen af protokol 31 om samarbejde på særlige områder ud over de fire friheder, der er knyttet som bilag til EØS-aftalen (EU4Health-programmet)

(EØS-relevant tekst)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 168, stk. 5, sammenholdt med artikel 218, stk. 9,

under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,

under henvisning til forslag fra Europa-Kommissionen, og

ud fra følgende betragtninger:

(1) Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.

(2) I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 31 om samarbejde på særlige områder ud over de fire friheder (»protokol 31«), der er knyttet som bilag til EØS-aftalen.

(3) Europa-Parlamentets og Rådets forordning (EU) 2021/522 (3) skal indarbejdes i EØS-aftalen.

(4) Protokol 31 til EØS-aftalen bør derfor ændres i overensstemmelse hermed.

(5) Den holdning, der skal indtages på Unionens vegne i Det Blandede EØS-Udvalg, bør derfor baseres på udkastet til Det Blandede EØS-Udvalgs afgørelse —

VEDTAGET DENNE AFGØRELSE:

Artikel 1 Den holdning, der skal indtages på Unionens vegne i Det Blandede EØS-Udvalg til den foreslåede ændring af protokol 31 om samarbejde på særlige områder ud over de fire friheder, der er knyttet som bilag til EØS-aftalen, baseres på udkastet til Det Blandede EØS-Udvalgs afgørelse (4).

Artikel 2 Denne afgørelse træder i kraft på dagen for vedtagelsen.

Udfærdiget i Bruxelles, den 23. september 2021. På Rådets vegne G. DOVŽAN Formand

(1) EFT L 305 af 30.11.1994, s. 6.

(2) EFT L 1 af 3.1.1994, s. 3.

(3) Europa-Parlamentets og Rådets forordning (EU) 2021/522 af 24. marts 2021 om oprettelse af et EU-handlingsprogram for sundhed (»EU4Health-programmet«) for perioden 2021-2027 og om ophævelse af forordning (EU) nr. 282/2014 (EUT L 107 af 26.3.2021, s. 1).

(4) Jf. dokument ST 11535/21 på http://register.consilium.europa.eu.
(8)

Unionen har allerede evalueret Det Forenede Kongerige for så vidt angår udvekslingen af DNA-profiler og fingeraftryksoplysninger inden for Unionens Prümramme, da Det Forenede Kongerige stadig var en medlemsstat. Unionen er ikke bekendt med, at Det Forenede Kongerige efter disse evalueringer skulle have truffet nogen lovgivningsmæssige eller reguleringsmæssige foranstaltninger, som kunne påvirke resultatet af den igangværende evaluering i henhold til handels- og samarbejdsaftalen.
(4)

Med henblik på at muliggøre samtidig anvendelse af GSM-R og dets efterfølger(e) i den periode på ca. 10 år, der ventes nødvendig til migrering fra GSM-R til FRMCS, og for at kunne drage nytte af nye kritiske jernbaneapplikationer under og efter migreringen, er det afgørende, at der er adgang til tilstrækkelige harmoniserede frekvenser for RMR.
RÅDETS AFGØRELSE

af 28. september 2021

om udnævnelse af en formand for et appelkammer og om forlængelse af mandatperioden for en formand for et appelkammer ved Den Europæiske Unions Kontor for Intellektuel Ejendomsret

(2021/C 393 I/01)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) 2017/1001 af 14. juni 2017 om EU-varemærker (1), særlig artikel 166, stk. 1 og 3, og

ud fra følgende betragtninger:

(1) Administrationsrådet for Den Europæiske Unions Kontor for Intellektuel Ejendomsret (EUIPO) forelagde den 4. juni 2021 Rådet en liste over kandidater til stillingen som formand for et appelkammer ved EUIPO.

(2) Den 1. juni 2021 besluttede EUIPO’s administrationsråd at foreslå Rådet, at mandatperioden for Sven STÜRMANN som formand for et appelkammer ved EUIPO forlænges med yderligere fem år fra den 1. august 2022 —

VEDTAGET DENNE AFGØRELSE:

Artikel 1 1. Nina Maria KORJUS, født den 30. juni 1971 i Joensuu (Finland), udnævnes herved til formand for et appelkammer ved Den Europæiske Unions Kontor for Intellektuel Ejendomsret (EUIPO) for en mandatperiode på fem år. 2. Den dato, på hvilken den i stk. 1 omhandlede femårsperiode begynder, fastsættes af EUIPO’s administrationsråd.

Artikel 2 Mandatperioden for Sven STÜRMANN som formand for et appelkammer ved EUIPO forlænges herved med fem år fra den 1. august 2022 til den 31. juli 2027.

Artikel 3 Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 28. september 2021. På Rådets vegne S. KUSTEC Formand

(1) EUT L 154 af 16.6.2017, s. 1.
(4)

Som beskrevet i meddelelsen »Opbygning af en europæisk sundhedsunion: Styrkelse af EU’s modstandsdygtighed over for grænseoverskridende sundhedstrusler« (1), som blev vedtaget i november 2020, bliver Myndigheden for Kriseberedskab og -indsats på Sundhedsområdet (HERA) en vigtig del af oprettelsen af en forstærket europæisk sundhedsunion, tillige med en styrkelse af den retlige ramme for grænseoverskridende sundhedstrusler og et udvidet og forbedret mandat for krisehåndtering for henholdsvis Det Europæiske Center for Forebyggelse af og Kontrol med Sygdomme, Det Europæiske Lægemiddelagentur og lægemiddelstrategien for Europa.
(1)

Den 16. december 2020 vedtog Kommissionen afgørelse C(2020) 8905 final om nedsættelse af et panel til at bistå Kommissionen i udvælgelsen af kandidater til at varetage hvervet som medlemmer af internationale investeringsdomstole og -retter og kandidater til lister eller andre internationale domstole og retter (»panelet«).
(8)

Manglende bekæmpelse af mikrobiologisk kontaminering af luftfartøjers brændstoftanke og brændstofsystemer kan bringe luftfartssikkerheden i fare, og der kan ikke i tilstrækkelig grad dæmmes op for faren ved at anvende et andet biocidholdigt produkt eller gennem andre metoder. Den kompetente myndighed bør derfor have mulighed for at forlænge foranstaltningen.
(6)

Den 11. maj 2021 modtog Kommissionen i overensstemmelse med artikel 55, stk. 1, tredje afsnit, i forordning (EU) nr. 528/2012 en begrundet anmodning fra den kompetente myndighed om tilladelse til at forlænge foranstaltningen. Anmodningen blev fremsat på grundlag af bekymringen for, at folkesundheden ville være i fare på grund af covid-19 også efter den 14. juni 2021, og under hensyntagen til, at tilladelse af yderligere desinfektionsmidler på markedet er af afgørende betydning for at begrænse den fare, som covid-19 udgør.